**DEDDF GWASANAETHAU CYMDEITHASOL A LLESIANT (CYMRU)**

**TAFLEN**

**Meini Prawf Cymhwystra ar gyfer Oedolion**

1. Mae’r amod cyntaf yn cyfeirio at amgylchiadau oedolyn ac yn cael ei gyflawni os bydd yr angen yn deillio o’r amgylchiadau a nodir yn y rheoliadau:
* iechyd corfforol neu feddyliol;
* oed;
* anabledd;
* dibyniaeth ar alcohol neu gyffuriau; neu
* amgylchiadau tebyg.

Cyflawnir yr ail amod os bydd yr angen yn cyfeirio at un neu ddau o’r canlyniadau a nodir yn y rheoliadau:

* y gallu i gynnal hunan-ofal neu drefniadau domestig;
* y gallu i gyfathrebu;
* amddiffyn rhag camdriniaeth neu esgeulustod;
* ymglymiad mewn gwaith, addysg; dysgu neu weithgareddau hamdden;
* cynnal neu ddatblygu perthnasoedd teuluol neu berthnasoedd personol sylweddol eraill;
* datblygu a chynnal perthnasoedd cymdeithasol ac ymglymiad yn y gymuned; neu
* cyflawni cyfrifoldebau gofal dros blentyn.

Cyflawnir y trydydd amod os ydy’r angen yn un na all yr oedolyn ei ddiwallu ar ei ben ei hun, gyda gofal a chymorth eraill sy’n gallu neu’n fodlon darparu’r gofal a’r cymorth, neu gyda chynhorthwy gwasanaethau yn y gymuned.

Cyflawnir y pedwerydd amod os na fydd yr oedolyn yn debygol o gyflawni un neu fwy o’i ganlyniadau personol oni fydd yr awdurdod lleol yn darparu neu’n trefnu gofal a chymorth i ddiwallu’r angen yn unol â chynllun gofal a chymorth neu’n galluogi i’r angen gael ei ddiwallu drwy wneud taliadau uniongyrchol.